দুৰাৰোগ্য ৰোগত আক্ৰান্ত হৈ থকা অসম সচিবালয়ৰ সচিবালয় প্ৰশাসন বিভাগৰ যুটীয়া সচিব সচ্ছিদানন্দ পাঠকে আজি শেষ নিশ্বাস ত্যাগ কৰে। পাঠকৰ বিয়োগত মুখ্য মন্ত্ৰী সৰ্বানন্দ সোণোৱালে গভিৰ শোক প্ৰকাশ কৰিছে।
মুখ্য মন্ত্ৰীৰ কাৰ্যালয়ৰ পৰা প্ৰকাশিত এক প্ৰেছ বিজ্ঞপ্তি মতে এক শোক বাৰ্তাত মুখ্য মন্ত্ৰীয়ে সচিবালয় প্ৰশাসন বিভাগৰ যুটীয়া সচিব হিচাপে সচ্ছিদানন্দ পাঠকে অত্যন্ত নিষ্ঠা আৰু সুদক্ষতাৰে যি সেৱা আগবঢ়াই গৈছে সেয়া অসমৰ জনসাধাৰণে শ্ৰধাৰে স্মৰণ কৰিব।
ইয়াৰ উপৰি শোক বাৰ্তাটোত মুখ্য মন্ত্ৰীয়ে লগতে কয় যে মাৰ্জিত ব্যৱহাৰ আৰু সকলো ক্ষেত্ৰতে সহযোগিতামূলক আচৰণৰ বাবে সকলোৰে মাজত জনপ্ৰিয় হৈ পৰা সুদক্ষ বিষয়া গৰাকীৰ অকাল বিয়োগ প্ৰশাসনৰ এক বাবে অপূৰণীয় ক্ষতি।
পাঠকৰ বিদেহ আত্মাৰ চিৰ শান্তিৰ বাবে ভগৱানৰ ওচৰত প্ৰাৰ্থনা জনোৱাৰ লগতে মুখ্য মন্ত্ৰীয়ে তেওঁৰ শোকসন্তপ্ত পৰিয়ালবৰ্গলৈ গভীৰ সমবেদনা জ্ঞাপন কৰে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
